|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑΔ/ΝΣΗ: ΟΙΚΟΜΟΜΙΚΩΝ ΥΠΗΡΕΣΙΩΝΤΜΗΜΑ: ΔΙΕΚΠΕΡΑΙΩΣΗΣ ΕΝΙΑΙΩΝΠΡΟΜΗΘΕΙΩΝ ΚΑΙ ΑΠΟΘΗΚΗΣTΑΧ. ΔΙΕΥΘΥΝΣΗ: ΙΩΝΟΣ ΔΡΑΓΟΥΜΗ 1ΤΑΧ. ΚΩΔΙΚΑΣ: 41222ΠΛΗΡΟΦΟΡΙΕΣ: Π. ΜΩΡΑΪΤΗΤΗΛΕΦΩΝΟ: 2413 500259 FAX: 2410 250372 |  Λάρισα, 25/02/2020 Αρ. Πρωτ: 9501 Προς: ΟΙΚΟΝΟΜΙΚΟΥΣ ΦΟΡΕΙΣ |
|  |  |
|   |  |

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

Ο Δήμος μας ενδιαφέρεται να αναθέσει την παροχή υπηρεσιών μεταφοράς εγγράφων και δεμάτων (υπηρεσίες ταχυμεταφορών) για την εξυπηρέτηση των αναγκών των υπηρεσιών του για χρονικό διάστημα ενός έτους. Οι ανωτέρω υπηρεσίες αφορούν την μεταφορά εγγράφων και δεμάτων κατά κύριο λόγο στο εσωτερικό (εντός και εκτός πόλης), αλλά μπορεί να αφορούν και χώρες τις Ευρωπαϊκής Ένωσης. Η παροχή της υπηρεσίας θα γίνεται τμηματικά και σε χρόνο και τόπο που θα υποδεικνύεται από τις Υπηρεσίες του Δήμου Λαρισαίων.

Για την κάλυψη της δαπάνης της ανωτέρω υπηρεσίας (προϋπολογισθείσας αξίας 3.100,00 € συμπεριλαμβανομένου ΦΠΑ 24%) έχει εκδοθεί α) η υπ’ αριθ. 1017/2020 απόφαση ανάληψης υποχρέωσης του Δημάρχου με ΑΔΑ: 6Τ4ΖΩΛΞ-7Ξ0 και β) η βεβαίωση του Προϊσταμένου της Οικονομικής Υπηρεσίας, επί της ανωτέρω απόφασης ανάληψης υποχρέωσης, για την ύπαρξη διαθέσιμου ποσού, τη συνδρομή των προϋποθέσεων της παρ 1ο του άρθρου 4 του ΠΔ 80/2016 και τη δέσμευση στο οικείο Μητρώο Δεσμεύσεων της αντίστοιχης πίστωσης με α/α 476/2020.

Οι ενδιαφερόμενοι μπορούν να αποστείλουν σχετική κλειστή προσφορά για την ανωτέρω υπηρεσία έως την **03/03/2020 ημέρα Τρίτη, ώρα: 15.00 μ.μ.** στο Πρωτόκολλο του Δήμου Λαρισαίων (1ος όροφος), προς Τμήμα Διεκπεραίωσης Προμηθειών και Αποθήκης του Δήμου Λαρισαίων με την ένδειξη: «Προσφορά για παροχή υπηρεσιών ταχυμεταφορών» Ίωνος Δραγούμη 1, Τ.Κ. 41222, τηλ.2413-500259.

Ο συνολικός προϋπολογισμός για την παραπάνω υπηρεσία, ανέρχεται στο ποσό των 3.100,00 € συμπεριλαμβανομένου ΦΠΑ 24% (ήτοι 2.500,00 + 24% ΦΠΑ 600,00 € = 3.100,00 €) και όλων των νόμιμων κρατήσεων και φόρων, ενώ η πληρωμή του αναδόχου θα γίνει με την έκδοση τιμολογίων και ενταλμάτων πληρωμής.

Το ενδεικτικό τιμολόγιο παροχής της παραπάνω υπηρεσίας έχει ως εξής:

1. ΥΠΗΡΕΣΙΕΣ ΕΣΩΤΕΡΙΚΟΥ

|  |  |  |  |
| --- | --- | --- | --- |
| Βασικές Υπηρεσίες | Τιμή για αποστολή έως 2 κιλά(χωρίς ΦΠΑ) | Χρέωση επιπλέον κιλού(χωρίς ΦΠΑ) | Χρόνος παράδοσης σε εργάσιμες ημέρες |
|  Εντός πόλης | 1,80 € | 0,80 € | Επόμενη μέρα |
| Πόλη - Πόλη | 1,90 € | 0,90 € | 1-2 ημέρες |
| ΠΡΟΣΘΕΤΕΣ ΥΠΗΡΕΣΙΕΣ | € χωρίς ΦΠΑ |
| Παράδοση πρωινή  | 3,00 € |
| Παράδοση Σάββατο | 3,00 € |
| Εντολή Παραλαβής Αριθμού Πρωτοκόλλου | 3,00 € |

2. ΥΠΗΡΕΣΙΕΣ ΕΞΩΤΕΡΙΚΟΥ (ΑΠΟΣΤΟΛΕΣ ΕΝΤΟΣ Ε.Ε.)

|  |  |  |  |
| --- | --- | --- | --- |
| Βασικές Υπηρεσίες | Τιμή για αποστολή έως 1 κιλό(χωρίς ΦΠΑ) | Χρέωση επιπλέον κιλού(χωρίς ΦΠΑ) | Χρόνος παράδοσης σε εργάσιμες ημέρες |
| Αποστολή σε χώρες της Ε.Ε. | 22,10 € | 4,05 € | 2 ημέρες |

Οι παραπάνω τιμές επιβαρύνονται με ΦΠΑ 24%.

Το κριτήριο για την ανάθεση της σύμβασης είναι η πλέον συμφέρουσα από οικονομική άποψη προσφορά (χαμηλότερη τιμή), αποκλειστικά βάσει τιμής για το σύνολο της υπηρεσίας.

Για την αξιολόγηση των προσφορών λαμβάνονται υπόψη τα παρακάτω:

1. Η οικονομική προσφορά των συμμετεχόντων.

2. Η τήρηση της Τεχνικής Περιγραφής.

3. Προσφορά που είναι αόριστη και ανεπίδεκτη εκτίμησης απορρίπτεται.

4. Προσφορά που παρουσιάζει ουσιώδεις αποκλίσεις από τους όρους και τις τεχνικές προδιαγραφές απορρίπτεται.

5. Προσφορά που θέτει όρο αναπροσαρμογής των τιμών κρίνεται ως απαράδεκτη.

Η ανάθεση της σύμβασης θα γίνει με απευθείας ανάθεση από τον Δήμαρχο βάση των διατάξεων του Ν. 4412/2016.

Προς απόδειξη της μη συνδρομής των λόγων αποκλεισμού από διαδικασίες σύναψης δημοσίων συμβάσεων των παρ. 1 και 2 του άρθρου 73 του Ν.4412/2016, ο προσφέρων τη χαμηλότερη τιμή θα προσκομίσει πριν την ανάθεση, τα παρακάτω δικαιολογητικά:

α. Απόσπασμα ποινικού μητρώου. Η υποχρέωση αφορά ιδίως: αα) στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.), τους διαχειριστές, ββ) στις περιπτώσεις ανωνύμων εταιρειών (Α.Ε.), τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου. Δύναται να γίνει αντικατάσταση του αποσπάσματος ποινικού μητρώου ως απόδειξη της μη συνδρομής των λόγων αποκλεισμού της παρ. 1 του άρθρου 73 του Ν.4412/2016 με την υποβολή υπεύθυνης δήλωσης (Η υπεύθυνη δήλωση υποβάλλεται από τον οικονομικό φορέα, σε περίπτωση φυσικού προσώπου ή σε περίπτωση νομικού προσώπου εκ μέρους του νόμιμου εκπροσώπου όπως αυτός ορίζεται στην περίπτ. 79Α του Ν.4412/2016).

β. Φορολογική ενημερότητα για συμμετοχή σε Διαγωνισμό

γ. Ασφαλιστική ενημερότητα (1. περί απασχόλησης προσωπικού από το Ι.Κ.Α.

 και 2. προσωπικής ασφάλισης άρθρο 80 παρ. 2 του Ν. 4412/2016 – ΕΦΚΑ.

δ.Εφόσον πρόκειται για νομικό πρόσωπο, αποδεικτικά έγγραφα νομιμοποίησης

 του νομίμου εκπροσώπου.

Σας ενημερώνουμε ότι η αποσφράγιση θα γίνει την Τετάρτη 04/03/2020 και ώρα 10.00 στο Τμήμα Διεκπεραίωσης ενιαίων προμηθειών και αποθήκης.

 **Ο Αντιδήμαρχος Οικονομικών**

 **Αθανάσιος Αδαμόπουλος**